U G O V O R broj ....................

#### o priključenju proizvođača električne energije

**I UGOVORNE STRANE**:

*Varijanta a) pravno lice*

*Naziv pravnog lica (firma)*

1.

*Općina i adresa*

Identifikacioni broj: ......................................... PDV broj...................................

koga zastupa .......................................... *(ime i prezime, funkcija*)...............

(u daljem tekstu: Proizvođač)

*Varijanta b) za fizička lica*

*Ime i prezime*

*1.*

*Općina i adresa*

Broj lične karte/pasoša: ......................................... Izdata/izdat dana...............

Identifikacioni broj (EPID): .........................................

(u daljem tekstu: Proizvođač)

2. Javno preduzeće Elektroprivreda Bosne i Hercegovine d.d. - Sarajevo, Vilsonovo šetalište 15, Sarajevo koje zastupa, ………......................, generalni direktor *(v.d. generalnog direktora)* i ..............................., izvršni direktor za distribuciju *(v.d. izvršnog direktora za distribuciju)*, kao Operator distributivnog sistema (u daljem tekstu: ODS)

##### II PREDMET UGOVORA

**Član 1.**

Predmet Ugovora je uređenje međusobnih odnosa ugovornih strana u postupku priključenja objekta .....*(naziv objekta*).... na distributivnu mrežu.

Predmetni objekat je namijenjen za proizvodnju električne energije i nalazi se na lokaciji *......(grad/općina i adresa)................................,* a bliži podaci o objektu se nalaze u Elektroenergetskoj saglasnosti, broj: ............................., izdatoj dana ..........., koja je data u prilogu i čini sastavni dio Ugovora.

**Član 2.**

U skladu sa uslovima iz Elektroenergetske saglasnosti iz člana 1.ovog Ugovora, predmetni objekat se priključuje na distributivnu mrežu na naponskom nivou ............... kV, a odobrena priključna snaga iznosi ............. kW.

###### III NAKNADA ZA PRIKLJUČENJE

**Član 3.**

*Varijanta a) obračun prema jediničnoj cijeni* 1kW

Naknada za priključenje iznosi:

|  |  |  |
| --- | --- | --- |
| Iznos bez PDV: | 0.000,00 | KM |
| Iznos PDV: | 0.000,00 | KM |
| Ukupan iznos: | 0.000,00 | KM |

(slovima: .....................................................................................KM)

###### Predračun naknade za priključenje je dat u prilogu i čini sastavni dio Ugovora.

Iznos naknade za priključenje je određen u skladu sa članom 45. Opštih uslova za isporuku električne energije, Pravilnikom o metodologiji za izračunavanje naknada za priključenje i definisanje rokova i uslova za priključak na distributivnu mrežu, Pravilnikom o mjernom mjestu, Odlukom o utvrđivanju iznosa prosječnih vrijednosti investicija elektroenergetskih objekata distributivne mreže i jediničnih iznosa naknada za priključenje krajnjih kupaca/proizvođača na distributivnu mrežu, Odlukom FERK-a o davanju saglasnosti Javnom preduzeću Elektroprivreda Bosne i Hercegovine d.d. – Sarajevo na jedinične iznose naknada za priključenje na distributivnu mrežu, Cjenovnikom usluga i drugim aktima JP Elektroprivreda BiH d.d.- Sarajevo

Porez na dodatu vrijednost je izračunat u skladu sa Zakonom o porezu na dodatu vrijednost („Službeni glasnik BiH”, broj 09/05, 35/05 i 100/08).

Na osnovu Ugovora o uređenju međusobnih odnosa i finansiranju izgradnje elektroenergetskih objekata u posebnoj zoni, broj: .................., zaključenog dana ..................., izvršena je uplata ukupnog iznosa naknade za priključenje, tako da po ovom osnovu Proizvođač nema dodatne obaveze, u skladu s ovim Ugovorom.

*Varijanta b) obračun prema stvarnom trošku priključenja*

Naknada za priključenje iznosi:

|  |  |  |
| --- | --- | --- |
| Iznos bez PDV: | 0.000,00 | KM |
| Iznos PDV: | 0.000,00 | KM |
| Ukupan iznos: | 0.000,00 | KM |

(slovima: .....................................................................................KM)

###### Predračun naknade za priključenje je dat u prilogu i čini sastavni dio Ugovora.

Naknada za priključenje je utvrđena na osnovu tipskih specifikacija materijala i prosječnih vrijednosti investicija za elektroenergetske objekte, u skladu sa Pravilnikom o metodologiji za izračunavanje naknada za priključenje i definisanje rokova i uslova za priključak na distributivnu mrežu, Odlukom o utvrđivanju iznosa prosječnih vrijednosti investicija elektroenergetskih objekata distributivne mreže i jediničnih iznosa naknada za priključenje krajnjih kupaca/proizvođača na distributivnu mrežu, Odlukom FERK-a o davanju saglasnosti Javnom preduzeću Elektroprivreda Bosne i Hercegovine d.d. – Sarajevo na jedinične iznose naknada za priključenje na distributivnu mrežu i drugim aktima JP Elektroprivreda BiH d.d.- Sarajevo.

Porez na dodatu vrijednost je izračunat u skladu sa Zakonom o porezu na dodatu vrijednost („Službeni glasnik BiH”, broj 09/05, 35/05 i 100/08).

Na osnovu Ugovora o uređenju međusobnih odnosa i finansiranju izgradnje elektroenergetskih objekata u posebnoj zoni, broj: .................., zaključenog dana ..................., izvršena je uplata ukupnog iznosa naknade za priključenje, tako da po ovom osnovu Proizvođač nema dodatne obaveze, u skladu s ovim Ugovorom.

**Član 4.**

Na osnovu Ugovora o uređenju međusobnih odnosa i finansiranju izgradnje elektroenergetskih objekta u posebnoj zoni, broj: .................., zaključenog dana ..................., izvršena je uplata ukupnog iznosa troškova nastalih u postupku rješavanja imovinsko - pravnih odnosa, tako da po ovom osnovu Proizvođač nema dodatne obaveze, u skladu s ovim Ugovorom.

Izuzetno, u slučaju potrebe dodatnog rješavanja imovinsko-pravnih odnosa za potrebe priključenja na distributivnu mrežu objekta Proizvođača, koji nisu obuhvaćeni Ugovorom iz prethodnog stava ovog člana, ODS je obavezan da riješi imovinsko - pravne odnose (pravo vlasništva i pravo služnosti) i sačini obračun troškova koji nastanu u postupku rješavanja imovinsko- pravnih odnosa (naknade vlasnicima ili posjednicima/ korisnicima, troškovi notarske obrade i troškovi poreza u skladu sa zakonom).

U slučaju iz prethodnog stava ovog člana Ugovora, Proizvođač plaća ukupan iznos troškova nastalih dodatnim rješavanjem imovinsko-pravnih odnosa.

U roku od 15 dana od dana završetka postupka dodatnog rješavanja imovinsko - pravnih odnosa, ODS će sačiniti obračun troškova iz stava 3) i Proizvođaču dostaviti fakturu.

###### IV USLOVI I NAČIN PLAĆANJA

**Član 5.**

Troškove nastale u postupku dodatnog rješavanja imovinsko-pravnih odnosa, u skladu s članom 4. ovog Ugovora, Proizvođač će uplatiti u punom jednokratnom iznosu na račun JP Elektroprivreda BiH d.d.-Sarajevo, Podružnica „Elektrodistribucija“, .........*(naziv podružnice)…….* najkasnije u roku od trideset (30) dana od dana izdavanja fakture.

Ako Proizvođač ne plati fakturu u roku dospijeća, ODS će obračunati zakonsku zateznu kamatu.

##### V ROKOVI

Član 6.

ODS će priključiti objekat iz člana 1. ovog Ugovora na distributivnu mrežu kada se završi izgradnja priključka i Proizvođač podnese zahtjev za privremeno priključenje za potrebe ispitivanja i probnog rada, te dostavi sljedeće dokumente:

1. program ispitivanja i probnog rada za vrijeme privremenog priključenja,
2. pravosnažno odobrenje za građenje za objekat,
3. zaključen ugovor o korištenju distributivne mreže, ukoliko korištenje distributivne mreže nije regulisano ugovorom o snabdijevanju električnom energijom,
4. zaključen ugovor o snabdijevanju električnom energijom,
5. ugovor o otkupu električne energije,
6. energetsku dozvolu izdatu od Federalnog ministarstva energije, rudarstva i industrije (FMERI),
7. pisanu izjavu proizvođača o preuzimanju odgovornosti tokom privremenog priključenja i licima ovlaštenim za praćenje ispitivanja i probnog rada za vrijeme privremenog priključenja.

Rok za priključenje objekta na distributivnu mrežu ne može biti duži od deset dana od dana ispunjenja uslova iz stava 2) ovog člana Ugovora.

**VI VIŠA SILA**

**Član 7.**

Ni jedna strana nije odgovorna za neispunjenje ugovorenih obaveza ukoliko je izvršenje tih obaveza spriječeno višom silom.

Pod višom silom se podrazumijevaju događaji i okolnosti koje se nisu mogle predvidjeti u vrijeme zaključenja ugovora, izbjeći ili otkloniti u toku realizacije istog i koje onemogućavaju izvršenje ugovornih obaveza, a pod uslovom da iste ne podrazumijevaju krivicu ili nemar ugovorne strane.

Pod događajima i okolnostima iz prethodnog stava smatraće se naročito: rat, poplava, požar, generalni štrajk i slični događaji.

Ukoliko dođe do pojave događaja i okolnosti koje se u smislu ovog Ugovora mogu smatrati višom silom, ugovorna strana koja se poziva na višu silu, je dužna na način koji je u datoj situaciji jedino moguć, odmah obavijestiti drugu ugovornu stranu o tom stanju i njegovim uzrocima, a najkasnije u roku od tri dana od dana nastanka više sile uputiti obavijest drugoj ugovornoj strani i pisanim putem.

Ugovorna strana koja se poziva na višu silu će nastaviti sa izvršavanjem svojih obaveza iz Ugovora sve dok je to u razumnoj mjeri izvodivo, ukoliko nije, pisanim putem, drugačije naloženo od druge ugovorne strane.

U slučaju nastupanja događaja i okolnosti koji se mogu smatrati višom silom u smislu ovog člana Ugovora, nemogućnost ugovorne strane da ispuni bilo koju od svojih ugovornih obaveza neće se smatrati razlogom za raskid ugovora ili neispunjavanjem ugovorne obaveze, ukoliko je:

1. preduzela sve potrebne mjere predostrožnosti i potrebnu pažnju, kako bi izvršila svoje obaveze u rokovima i pod uslovima iz ovog Ugovora i
2. obavijestila drugu ugovornu stranu o nastupanju više sile na način definisan u stavu 4) ovog člana Ugovora i preduzetim mjerama na otklanjanju štetnih posljedica dejstva više sile.

##### VII OSTALE ODREDBE

**Član 8.**

ODS je obavezan izvesti radove na priključenju u skladu sa uslovima iz izdate Elektroenergetske saglasnosti, tehničkim propisima i standardima, kao i tehničkim preporukama u elektrodistributivnoj djelatnosti JP Elektroprivreda BiH d.d.-Sarajevo.

**Član 9.**

U skladu sa Opštim uslovima za isporuku električne energije, novoizgrađeni i/ili izmješteni elektrodistributivni objekti potrebni za priključenje na distributivnu mrežu objekta Proizvođača, uključivo i brojilo električne energije, će biti knjiženi u stalna sredstva ODS-a.

ODS preuzima sve obaveze eksploatacije, upravljanja i održavanja stalnih sredstava iz stava 1) ovog člana u skladu sa tehničkim i drugim propisima iz ove oblasti.

**Član 10.**

Ugovorne strane su saglasne da se nakon realizacije ugovorenih radova/priključenja sačini i obostrano potpiše zapisnik o priključenju, čime se potvrđuje da su radovi izvedeni u svemu prema Ugovoru i Opštim uslovima za isporuku električne energije.

Ukoliko se u toku izvođenja radova na priključenju, izvrše manje izmjene tehničkih uslova priključenja u odnosu na ugovorene radove, sve izvršene izmjene se unose u zapisnik o priključenju.

**Član 11.**

Ugovorne strane su saglasne da međusobne obaveze koje nisu regulisane ovim Ugovorom rješavaju u skladu sa Zakonom o električnoj energiji u Federaciji BiH, Opštim uslovima za isporuku električne energije, te Pravilnikom o metodologiji za izračunavanje naknada za priključenje i definisanje rokova i uslova za priključak na distributivnu mrežu, Pravilnikom o mjernom mjestu i drugim opštim aktima JP Elektroprivreda BiH d.d. - Sarajevo.

**Član 12.**

Ugovorne strane su saglasne da će u slučaju prouzrokovanja štete, u toku realizacije ovog Ugovora, drugoj ugovornoj strani istu nadoknaditi.

**Član 13.**

Ovaj Ugovor može prestati:

1. sporazumnim raskidom,
2. jednostranim raskidom, na način propisan zakonom i ovim Ugovorom i
3. nastupom drugih okolnosti za prestanak ugovora u skladu sa važećim zakonima.

Ovaj Ugovor može biti raskinut iz sljedećih razloga:

1. na osnovu sporazuma ugovornih strana,
2. jednostranim raskidom jedne od ugovornih strana u slučaju da druga ugovorna strana ne ispunjava obaveze iz Ugovora u utvrđenim rokovima i na utvrđeni način,
3. ako poslije zaključenja ugovora nastupe okolnosti koje otežavaju ispunjenje obaveza jedne od ugovornih strana,
4. drugih razloga u skladu sa važećim zakonima.

Pravo na raskid ugovora zadržavaju obje ugovorne strane u slučaju da jedna od ugovornih strana ne ispunjava svoje ugovorne obaveze.

Ugovorna strana koja pokreće postupak za raskid ugovora iz razloga navedenog u stavu 2) tačka b) ovog člana Ugovora, obavezna je prije podnošenja zahtjeva za raskid ugovora dostaviti pisanu opomenu drugoj ugovornoj strani o neizvršavanju obaveza sa dodatnim rokom za ispunjenje tih obaveza.

Dodatni rok iz prethodnog stava ovog člana Ugovora ne može biti duži od 30 dana.

U slučaju da ugovorna strana koja ne ispunjava obaveze iz Ugovora u utvrđenim rokovima i na utvrđeni način, ni u ostavljenom roku ne ispuni obaveze iz Ugovora, ovaj Ugovor se smatra raskinutim.

**Član 14.**

Raskidom ovog Ugovora ugovorne strane su oslobođene svojih obaveza, izuzev obaveze na naknadu eventualne štete.

**VIII ZAVRŠNE ODREDBE**

**Član 15.**

U slučaju potrebe za povećanjem ili smanjenjem priključne snage, Proizvođač ima obavezu da podnese zahtjev za izdavanje nove elektroenergetske saglasnosti i zaključi ugovore, u skladu s Opštim uslovima za isporuku električne energije.

**Član 16.**

Sve eventualne sporove ugovorne strane će rješavati prvenstveno sporazumno u duhu dobrih poslovnih odnosa i uzajamnog povjerenja.

U slučaju spora koji se ne može riješiti sporazumno, ugovorne strane su saglasne da je za rješavanje istih stvarno nadležan sud u ................. *(sjedište Podružnice).*

**Član 17.**

Sve izmjene ovog Ugovora mogu se vršiti isključivo i samo uz pisanu saglasnost ugovornih strana.

**Član 18.**

Ovaj Ugovor stupa na snagu danom potpisivanja od strane ovlaštenih lica ugovornih strana.

**Član 19.**

Ovaj Ugovor važi do izvršenog priključenja objekta iz člana 1. ovog Ugovora na distributivnu mrežu.

**Član 20.**

Ugovor je sačinjen u dva (2) istovjetna primjerka od kojih svakoj ugovornoj strani pripada po jedan (1) primjerak.

ODS: Proizvođač:

|  |  |  |
| --- | --- | --- |
|  |  |  |
| Generalni direktor  *(v.d. Generalnog direktora)* |  | za fizička lica |
|  |  |  |
| *(Puno ime i prezime)* |  | *(Puno ime i prezime)* |
|  |  |  |
| Izvršni direktor za distribuciju  *(v.d. Izvršnog direktora za distribuciju)* |  | za pravna lica  *(funkcija)* |
|  |  |  |
| *(Puno ime i prezime)* |  | *(Puno ime i prezime ovlaštene osobe)* |

Mjesto i datum: Mjesto i datum:

Broj: Broj: